Obec Cerovo v súlade s ustanovením § 6 ods. 1 zákona SNR č. 369/1990 Zb. o obecnom zriadení v znení neskorších predpisov a ustanoveniami zákona NR SR č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva
 
                                                           Návrh

         Všeobecne záväzného nariadenia č. 1/2023, ktorým sa mení a dopĺňa Všeobecne záväzné nariadenie č. 2/2018 o dani z nehnuteľnosti a           o podmienkach určovania a vyberania dane z nehnuteľnosti na území obce                                                                                
                                                      Cerovo

                                                           Čl. 1
                                                      Preambula

1.	Obec Cerovo na základe § 6 a § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov a na základe zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov predkladá tento návrh Všeobecne záväzného nariadenia o miestnych daniach a miestnom poplatku za komunálne odpady a drobné stavebné odpady. Tento návrh upravuje podrobné podmienky určovania a vyberania miestnych daní a miestneho poplatku za komunálne odpady a drobné stavebné odpady na  území obce Cerovo, ako aj poskytovanie zníženia alebo oslobodenia miestnych daní a miestneho poplatku za komunálne odpady a drobné stavebné odpady. 

                                                             Čl. 2
                                                 Druhy miestnych daní

1.	Obec ukladá tieto miestne dane: 
a.	daň z nehnuteľností, 
b.	daň za psa, 
c.	daň za užívanie verejného priestranstva, 
d.	daň za ubytovanie, 
e.	daň za predajné automaty, 
f.	daň za nevýherné hracie prístroje, 

2.	Obec ukladá miestny poplatok za komunálne odpady a drobné stavebné odpady.

3.	Zdaňovacím obdobím miestnych daní uvedených písm. a), b), e), f) je kalendárny rok. 

                                                         Čl. 3
                                           Daň z nehnuteľností

1.	Daň z nehnuteľností zahŕňa: 
a.	daň z pozemkov, 
b.	daň zo stavieb,

c.	daň z bytov a z nebytových priestorov v bytovom dome (ďalej len „daň z bytov“).

                                 Čl. 4
                     Hodnota pozemkov

2.	  Základom dane z pozemkov pre pozemky druhu orná pôda, chmeľnice, vinice, ovocné sady, trvalé trávne porasty a ostatné plochy , ak sa využívajú na poľnohospodárstvo, lesné hospodárstvo alebo účel spojený s poľnohospodárstvom alebo lesným hospodárstvom je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 uvedenej v prílohe č. 1 zákona č. 582/2004 Z. z.

3.	Základom dane z pozemkov pre lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy je hodnota pozemku určená vynásobením skutočnej výmery pozemkov v m2 a hodnoty pozemku zistenej za 1 m2, ktorú obec určuje takto:
a.	ornú pôdu 0,2124 € / m2  
b.	trvalé trávne porasty 0,0497 €/ m2 
c.	lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy  0,0404 €/m2 
d.	záhrady, zastavané plochy a nádvoria a ostatné plochy 1,32 €/m2 
e.	stavebné pozemky 13,27 €/m2 
f.	ostatné plochy, ak sa využívajú na poľnohospodárstvo alebo účel spojený s poľnohospodárstvom 0,214 €/ m2 – orná pôda alebo 0,0497 €/ m2  trvalé trávnaté porasty

                                 Čl. 5
                   Sadzba dane z pozemkov

4.	Základom dane z pozemkov orná pôda, chmeľnice, vinice, ovocné sady, trvalé trávnaté porasty, pre záhrady, zastavané plochy a nádvoria, stavebné pozemky a ostatné plochy je hodnota pozemku určená vynásobením výmery pozemkov v m2 a hodnoty pozemkov za 1 m2  uvedenej v prílohe č. 2 zákona č. 582/2004 Z. z.
 
5.	Ročná sadzba dane z pozemkov sa určuje takto: 
a.	orná pôda, chmeľnice, vinice, ovocné sady, trvalé trávne porasty -  0,40 % -0,55%,
b.	záhrady -  0,40%-0,50%,
c.	zastavané plochy a nádvoria, ostatné plochy -  0,40%-0,50%,
d.	lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy  - 0,75-0,%-0,95,
e.	stavebné pozemky- 0,20%.-1%,

6.	Ročná sadzba dane zo stavieb sa určuje takto: 
a.	stavby na bývanie a drobné stavby, ktoré majú doplnkovú funkciu pre hlavnú stavbu -0,040 eur/m2 -0,050,
b.	stavby na pôdohospodársku produkciu, skleníky, stavby pre vodné hospodárstvo, 

c.	stavby využívané na skladovanie vlastnej pôdohospodárskej produkcie vrátane stavieb na vlastnú administratívu - 0,040 eur/m2 0,050,
d.	stavby rekreačných a záhradkárskych chát a domčekov na individuálnu rekreáciu – 0,165 eur/m2,-0,206
e.	samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov – 0,165 eur/m2 -0,206,
f.	priemyselné stavby, stavby slúžiace energetike, stavby slúžiace stavebníctvu, stavby 
využívané na skladovanie vlastnej produkcie vrátane stavieb na vlastnú administratívu – 0,165 eur/m2  - 0,206,
g.	stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou - 0,350 eur/m2 – 0,438,
h.	ostatné stavby neuvedené v písmenách a) až f) – 0,100 eur/m2  - 0,125.

7.	Pri viacpodlažných stavbách mesto určuje príplatok za podlažie v sume - 0,0400 eur-0,050 za každé ďalšie podlažie okrem prvého nadzemného podlažia .
8.	

9.	Koeficient 2 ročnej sadzby dane  neudržiavanej stavby. 
 
                                            Čl. 6
                               Sadzba dane s bytov

10.	Ročná sadzba dane z bytov  na území obce Cerovo je 0,040 €- 0,050 za každý aj začatý m2 podlahovej plochy bytu a nebytového priestoru v bytovom dome.

                                                Čl. 7
                     Zníženie dane a oslobodenie od dane z nehnuteľnosti

11.	Obec poskytuje oslobodenie od dane z pozemkov:
a.	pozemky, na ktorých sú cintoríny, urnové háje a rozptylové lúky,
b.	pozemky a stavby vo vlastníctve obce, ktorá je správcom dane 

10.   Obec poskytuje oslobodenie od dane zo stavieb: 
a.	stavby užívané na účely sociálnej pomoci
b.	 stavby slúžiace na vzdelávanie  

                                                  Daň za psa

                                                                Čl. 8
                                                        Predmet dane

1.	 Predmetom dane za psa je pes starší ako 6 mesiacov chovaný fyzickou osobou alebo právnickou osobou. 
2.	 Predmetom dane za psa nie je: 
a)	pes chovaný na vedecké a výskumné účely, 

b) pes umiestnený v útulku zvierat, 
c) pes so špeciálnym výcvikom, ktorého vlastní alebo používa držiteľ preukazu fyzickej osoby s ťažkým zdravotným postihnutím alebo držiteľ preukazu fyzickej osoby so sprievodcom.

Čl. 9

Daňovník
1.	Daňovník je fyzická alebo právnická osoba, ktorá je:
a)	vlastník psa alebo
b)	držiteľ psa, ak sa nedá preukázať, kto psa vlastní. 

Čl. 10
Základ dane

1.	Základom dane je počet psov. 

                                                               Čl. 11
                                                         Sadzba dane

2.	Sadzba dane:
a.	za psa chovaného v rodinnom dome na území celej obce  – 3,50-5 eur/kalendárny rok, 
b.	za psa chovaného  v rodinných domoch  mimo územia obce - lazy – 2-5 eur/kalendárny rok,
 
3.	Daňovník je povinný písomne ohlásiť správcovi dane do 30 dní rozhodujúce skutočnosti pre vznik a zánik daňovej povinnosti (strata, úhyn psa a pod.), keď tieto skutočnosti nastali. 

Daň za užívanie verejného priestranstva

Čl. 12
                                                                     Predmet dane

1.	Predmetom dane je osobitné užívanie verejného priestranstva podľa tohto nariadenia. 
2.	Verejným priestranstvom na účely tohto nariadenia sú verejnosti prístupné pozemky vo vlastníctve obce 

                                                          Čl. 13
                                                        Sadzba dane

1.	Všeobecná sadzba dane za užívanie verejného priestranstva je 5 eur na deň za daňovníka, ktorý verejné priestranstvo využíva, pokiaľ v ďalších ustanoveniach tohto VZN nie je stanovená iná sadzba. 
2	Obec poskytuje oslobodenie od dane za užívanie verejného priestranstva za kultúrnu a športovú akciu usporiadanú na verejnom priestranstve bez vstupného alebo akciu, ktorej celý výťažok je určený na charitatívne a verejnoprospešné účely. 

3.	Daňovník je povinný vopred požiadať OcÚ Cerovo o užívanie verejného priestranstva, daň je povinný uhradiť pred začatím užívania.

Daň za ubytovanie

Čl. 14
Predmet dane
2.	Predmetom dane za ubytovanie je odplatné prechodné ubytovanie podľa § 754 až 759 Občianskeho zákonníka v ubytovacom zariadení (ďalej len „zariadenie“), ktorým je hotel, motel, botel, hostel, penzión, apartmánový dom, kúpeľný dom, liečebný dom, ubytovacie zariadenie prírodných liečebných kúpeľov a kúpeľných liečební, turistická ubytovňa, chata, stavba na individuálnu rekreáciu, zrub, bungalov, kemping, minikemp, táborisko, rodinný dom, byt v bytovom dome, v rodinnom dome alebo stavbe slúžiacej na viaceré účely. 

                                                            Čl. 15
                                                                    Daňovník

1.	Daňovník je fyzická osoba, ktorá sa v zariadení odplatne prechodne ubytuje.

                                                               Čl. 16
                                                            Základ dane

1.	Základom dane je počet prenocovaní.

                                                            Čl. 17     
                                                           Sadzba dane
 
1.	Sadzba dane za osobu a prenocovanie je v ubytovacom zariadení 0,50 eur/osoba.
                                         
                                                            Čl. 18
                                         Správa a vyberanie dane

1.	Platiteľom dane je prevádzkovateľ zariadenia, ktorý odplatné prechodné ubytovanie poskytuje. 
2.	Prevádzkovateľ ubytovacieho zariadenia vyberá daň a ručí za ňu, od daňovníka, ktorým je fyzická osoba, ktorá sa v zariadení odplatne prechodne ubytuje. O vybratej dani vedie evidenciu v „knihe ubytovaných“.
3.	O zaplatení dane vydá prevádzkovateľ daňovníkovi príjmový pokladničný doklad s predpísanými náležitosťami. 
4.	Prevádzkovateľ je povinný správcovi dane predkladať do 15 dní po uplynutí kalendárneho štvrťroka písomné hlásenie o počte prechodne ubytovaných osôb a o výške vybratej dane. Vzor hlásenia tvorí prílohu tohto nariadenia.
5.	Vybratú daň je prevádzkovateľ povinný v lehote do 15 dní po uplynutí štvrťroka odviesť na účet správcu dane, alebo ju uhradiť v hotovosti v pokladni správcu dane.
6.	Oprávnený zástupca ubytovacieho zariadenia je povinný písomne oznámiť obci skutočnosť, že začal poskytovať odplatné prechodné ubytovanie fyzických osôb v ubytovacom zariadení, ktorého 

kategorizáciu určuje osobitný predpis, a to do 30 dní odo dňa vzniku tejto skutočnosti. 
7.	Správca dane po zrealizovanej úhrade na účet alebo zaplatení dane v hotovosti  do pokladne, vydá a doručí prevádzkovateľovi potvrdenie o platbe. Toto potvrdenie sa doručuje prevádzkovateľovi  elektronicky alebo mailom. 
8.	Správca dane je oprávnený kedykoľvek vykonať kontrolu dodržiavania týchto ustanovení v súlade so zákonom č. 563/2009 Z. z. o správe daní.

                                                    Daň za predajné automaty

                                                                 Čl. 19
                                                           Predmet dane
1.	Predmetom dane za predajné automaty sú prístroje a automaty, ktoré vydávajú tovar za odplatu a sú umiestnené v priestoroch prístupných verejnosti.

                                                     
                                                                 Čl. 20
                                                               Daňovník

1.	Daňovník je fyzická osoba alebo právnická osoba, ktorá predajné automaty prevádzkuje.

                                                       Čl. 21
                                                  Základ dane

1.	Základom dane je počet predajných automatov. 

                                                           Čl. 22
                                                      Sadzba dane

1.	Sadzba dane za jeden predajný automat a kalendárny rok je 30 eur.
2.	Ak daňovník prevádzkuje automat po dobu kratšiu ako je kalendárny rok, platí len pomernú časť dane za celé mesiace.

                                                        Čl. 23
                                        Vznik a zánik daňovej povinnosti

1.	Daňová povinnosť vzniká prvým dňom kalendárneho mesiaca, v ktorom sa predajný automat začal prevádzkovať, a zaniká posledným dňom mesiaca, v ktorom sa ukončilo jeho prevádzkovanie.

2.	Prevádzkovateľ je povinný označiť každý automat štítkom s uvedením týchto údajov:
a)	obchodné meno PO, resp. FO- podnikateľa,
b)	adresa miesta prevádzkovania,
c)	identifikačné číslo predajného automatu /určí správca dane/,
d)	dátum začatia prevádzkovania.

                                     Daň za nevýherné hracie prístroje

                                                             Čl. 24
                                                     Predmet dane
1.	Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto prístroje nevydávajú peňažnú výhru a sú prevádzkované v priestoroch prístupných verejnosti.
2.	Nevýhernými hracími prístrojmi sú:
a)	elektronické prístroje na počítačové hry,
b)	mechanické prístroje, elektronické prístroje, automaty a iné zariadenia na zábavné hry. 

                                                         Čl. 25
                                                       Daňovník

1.	Daňovník je fyzická osoba alebo právnická osoba, ktorá nevýherné hracie prístroje prevádzkuje.

                                                           Čl. 26
                                                     Základ dane

1.	Základom dane je počet nevýherných hracích prístrojov. 

                                                        Čl. 27
                                                 Sadzba dane

1.	Sadzba dane za jeden nevýherný hrací prístroj a kalendárny rok je 30 eur.
2.	Ak daňovník prevádzkuje automat po dobu kratšiu ako je kalendárny rok, platí len pomernú časť  dane za celé mesiace.      

                                                                   Čl. 28
                                    Vznik a zánik daňovej povinnosti

1.	Daňová povinnosť vzniká prvým dňom kalendárneho mesiaca, v ktorom sa predajný automat začal prevádzkovať, a zaniká posledným dňom mesiaca, v ktorom sa ukončilo jeho prevádzkovanie.

2.	Prevádzkovateľ je povinný označiť každý automat štítkom s uvedením týchto údajov:
e)	obchodné meno PO, resp. FO- podnikateľa,
f)	adresa miesta prevádzkovania,
g)	identifikačné číslo predajného automatu /určí správca dane/,
h)	dátum začatia prevádzkovania.

                                                                  Čl. 29
                                Daňové priznanie, vyrúbenie dane a platenie dane. 

1.	Daň z nehnuteľnosti, daň za psa, daň za predajné automaty a daň za nevýherné hracie prístroje vyrubuje správca dane každoročne podľa stavu k 1. Januáru príslušného zdaňovacieho obdobia na celé zdaňovacie obdobie jedným rozhodnutím.
2.	Ak vznikne daňová povinnosť k dani za psa, k dani za predajné automaty a k dani za nevýherné hracie prístroje v priebehu zdaňovacieho obdobia, daňovník je povinný podať priznanie k tejto dani, ku ktorej vznikla daňová povinnosť, najneskôr do 30 dní odo dňa vzniku tejto daňovej povinnosti.
3.	Ak daňovník podal priznanie k dani za psa, k dani za predajné automaty a k dani za nevýherné hracie prístroje a daňová povinnosť k niektorej s týchto daní zanikne v priebehu zdaňovacieho obdobia, je povinný podať čiastkové priznanie na zánik tejto daňovej povinnosti správcovi dane najneskôr do 30 dní odo dňa jej zániku.
4.	Ak v priebehu zdaňovacieho obdobia daňovník nadobudne nehnuteľnosť vydražením alebo dedením a už podal priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje, je povinný podať čiastkové priznanie k dani z nehnuteľností do 30 dní, odo dňa vzniku daňovej povinnosti príslušnému správcovi dane. 
5.	Správca dane ustanovuje, že daň nižšiu v úhrne do sumy 2 € 3 € nebude vyrubovať ani vyberať. 
6.	Obec na základe poskytovania elektronických služieb, na ktoré sa vzťahuje zákon č. 305/2013 Z. z. o elektronickej podobe výkonu verejnej moci zasiela rozhodnutia do elektronických 

schránok, ale môže zasielať aj daňovému subjektu , ktorý nemá aktivovanú elektronickú schránku, oznámenie o výške dane, ktorá môže byť určená aj v splátkach a o lehote na úhradu.  
7.	Pri nezaplatení dane  alebo splátky  dane v lehote určenej v oznámení, obec vyrubí daň rozhodnutím a doručí toto rozhodnutie podľa zákon 563/2009 Z. z. o správe daní (daňový poriadok ), teda ako klasickú poštovú zásielku. 
8.	Daň uhradená v lehote uvedenej v oznámení sa považuje za právoplatne vyrubené dňom jej zaplatenia. Proti tomuto oznámeniu nemožno podať opravné prostriedky ( § 98b ods. 3 zákona o miestnych daniach). 
9.	Oznámenie podľa § 98b ods. 3 zákona 582/2004 bude obec zasielať:
-  na emailovú adresu určenú daňovým subjektom v súhlase so zaslaním oznámenia alebo  
-  prostredníctvom osobnej internetovej zóny daňového subjektu. 

                                                                 Čl. 30
                                                    Záverečné ustanovenia

1.	Na správu miestnych daní a poplatku sa vzťahuje zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov, ak zákon č. 582/2004 Z. z. neustanovuje inak. 

2.	Dňom účinnosti tohto všeobecne záväzného nariadenia o dani z nehnuteľnosti sa zrušuje všeobecne záväzné nariadenie z roku 2018.

3.	Obecné zastupiteľstvo obce Cerovo schválilo  Všeobecne záväzného nariadenia č. 1/2023  o dani z nehnuteľnosti a  o podmienkach určovania a vyberania dane z nehnuteľnosti na území obce Cerovo dňa .............uznesením č. ...................   

                                                          Čl. 31
                                                       Účinnosť   

Toto nariadenie nadobúda nadobudne  účinnosť 1. januára 2024.                                                                         

Vyvesené:                                                                                                           Zvesené: 

…………………………
           starosta obce